Uite ce a făcut un fost cuplu din Zagreb. Obiectele rămase în urma relaţiei lor au dat startul unui adevărat muzeu.
Muzeul despărțirilor și-a adus expoziția temporară în București. Obiectele spun povești despre despărțiri din întreaga lume. Din 60 de obiecte, 20 sunt donate de români.
Despărțirile sunt grele. Dar ce ar fi, ca în loc de război, să transformi o despărțire în operă de artă? Asta a făcut un fost cuplu din Zagreb. Obiectele rămase în urma relației lor au dat startul pentru un adevărat muzeu. Din 2006 până în prezent, expoziția s-a plimbat prin întreaga lume, iar acum este și în București.Ai trecut măcar o dată printr-o despărțire. Ai tăiat fotografii, ai aruncat cadourile sau obiectele care îți aduceau aminte de fostul sau fosta. În loc să le arunci, mai bine le duci la expoziție. Aici, fiecare obiect spune povestea unei despărțiri. De la voal de mireasă și test de sarcină pozitiv, la conservă și radiografie pe creier.Expoziția poate fi vizitată la Rezidenţa BRD Scena9, din centrul Capitalei, de marţi până vineri, între orele 16:00 şi 20:00, şi în weekend, între orele 13:00 şi 20:00, până pe 17 octombrie.